philip etc doen te wetene dat wij
hebben ontfangen die supplicacie van peeter
sips soone wijlen geraerdts geboren
poorter onser stadt loven inhoudende
dat hij des geleden over de vijff jaeren
in sijn eijgen huijs geoffenseert ende ge-
aggresseert sijnde bij jan...
geweest sijnde eenen vremdelinck hen
daer tegens was genootsaeckt geworden
te stellig in defentie besunder oock om
te defenderen sijne huysvrouwe de welcke heden
voors. jan met eene versere panne om-
verre was slaende in welcke defentie
hij suppliant aende selven jan hadde geinfligeert
eene wonde waer naer hij is comen
te sterven des anderen daeghs sonder dat
oijt iemandt vanden vrienden vanden selven
jan daer naer hadde commen omme sien
ofte hem suppliant midts sijne nootsaeckelijcke
defentie daer over gemolesteert des
nyettegensatende soo hadde het volck van
onsen drossardt van brabant hem suppliant
daer over geapprehendeert inde gestelt
inde gevanckenisse binnen de voors. loven
welcke aengemerckt ende hoewel den suppliant
vermeijnde inde voors. defentie nyet te
hebben geexcedeert soo vondt hij even-
wel geraeden om daer over nyet te
onderstag lanckduerich proces ende
ondertusschen te blijven sitten inde ge-
vanckenisse tot sijne sijnder huysvrouwe
ende kinderen tot als $’$$ine daer overvoor
soo veele hij eenichsints soude mogen hebben
geexcedeert te versoecken abolitie soo badt
die suppliant oytmoedelijck om onse oepene brieven
daertoe dienende soo eest dat wij desen aengesien
ende hier op gehadt d’avise van onse lieven
ende wel beminde die drossardt ons voors.
landts van brabant ende lieutenant
meyer onser stadt loven genegen
wesende ter oytmoediger bede ende supplicacie
des voors. suppliants ende willende gem in dit
stuck prefereren gracie ende mesiricorde
voor stranckheyt ende rigeur van recht
hebben den selven suppliant inden gevalle alsvo$
geremitteert quijtgescholden ende vergeven
remitteren schelden quijete ende vergeven uuyt
onser sunderlingen gracie bij desen onsen brieve
t’feyt ende ongeval boven geruert midtsgaeders
alle offencie ende breucke corporele ende
crilinele daer inne hij hem overmidts $
uuyt saecken van t’gene des voors. is tegen
ons ende justitie eenichsints mach hebben
ontgaen ende misdraegen ende hebben hen dijen
aengaende wedder gestelt ende gerestitueert
stellen weder ende restitueren tot sijnen goeden
naeme fame ende geruchte in onsen voors.
lande van brabant ende alle andere
onse landen ende heerlijcheden ende tot sijnen
onverbeurden goeden indyen hij eenighe onder
ons heeft gelijck ende in alder manieren so$
hij was voor de toecompste vanden voors.
feijte imponerende hier op een eeuwich gesw$
onsen procureur generael in brabant meyer
van loven ende allen andere onse justicieren
ende officieren wye sijn sijn satisfactie ende
beternisse ierst ende voor al gedaen
der partije geinteresseerde indyen
indyen dye noch nyet gedaen en is ende eenig$
daer toe staet civilijck alleenlijck behoudelijck dat
die voors. suppliant gehouden sal sijn t’voors. feijt
tegen ons te betern civilijck naer gelegentheijt
vander saecke ende faculteyt van sijne
goeden met oock te betaelene die redelijcke
costen van justitien hieromme alreede gedaen ende
te doene alles ter taxatie ende moderacie van
onse seer lieve ende getrouwe die cancellier
ende luyden van onsen voors. raede in brabant die
wij daer toe gecommitteert hebben ende committeren
bij desen ontbieden daerom ende bevelen den selven onsen
cancellier ende raedtslieden dat voorhen
geroepen degene die daerom behooren geroepen
te sijne sij procederen wel ende deughdelijck
ter verificacie ende interinemente van desen
ende ter taxacien moderacien vanden voors. costen van
justitie ende amende alsoo sy sullen vinden te
behooren welck interinemente de voors. suppliant
gehouden sal sijn te versuecke ende hem in
persoone te presenteren in onsen voors. raede
binnen ses maenden naestcommende op de pene van
te verbeuren d’effect van desen ende dat gedaen
ende de selve amende costen van justictien
getaxeert ende betaelt sijnde in handen
vanden gene dyen dat behooren sal sij onse voors.
procureur general meyer van loven ende alle
andere onse rechteren justicieren officieren
ende ondersaeten iegenwoordige ende toecomende
dyen dat aengaen sal mogen heure stedehouderen
ende een iegelijck van hun besunder soo hen
toebehooren sal doen laeten ende gedooghen den
voors. suppliant van deser onser iegenwoordige
gracien remissie ende van allen d’inhouden van
desen inder vuegen ende manieren voors. rustelijck ende
vredelijck ende volcomentlijck genyeten ende gebruycken
sonder hem te doene eenich hinder stoot oft
letsel in lijff noch in goeden ter contrarie etc.
pront in protocoll$ sub $io $ appart gegeven
in onser stadt van brussele inde
maent van octobris 1649 subhappan